Javaslat AZ EURÓPAI PARLAMENT ÉS A TANÁCS HATÁROZATA a költségvetési fegyelemről és a pénzgazdálkodás hatékonyságáról és eredményességéről szóló, 2006. május 17-i intézményközi megállapodásnak a Horvátország Európai Unióhoz való csatlakozásából eredő kiadási szükségletek figyelembevétele érdekében történő módosításáról /* COM/2013/0157 final */





INDOKOLÁS 1. A JAVASLAT HÁTTERE 2011. december 9-én aláírták a Horvát Köztársaság Európai Unióhoz történő csatlakozásáról szóló szerződést. Az aláírással megkezdődhettek a megerősítési eljárások, amelyek eredményeképpen Horvátország 2013. július 1-jén az Európai Unió 28. tagállamává válhat. 2. A JAVASLAT JOGI ELEMEI Az Európai Unió működéséről szóló szerződés 312. cikkének (2) bekezdése úgy rendelkezik, hogy a többéves pénzügyi keretet a Tanács egyhangúlag elfogadott rendeletben határozza meg, az Európai Parlament egyetértését követően. A Bizottság 2010. március 3-án javaslatot terjesztett elő a 2007–2013 közötti időszakra vonatkozó többéves pénzügyi keretről szóló tanácsi rendeletre, valamint az azt kísérő intézményközi megállapodásra[1]. Az Európai Parlament és a Tanács eddig nem jutott megállapodásra e javaslatokról. E megállapodás elfogadásáig továbbra is az Európai Parlament, a Tanács és a Bizottság közötti, a költségvetési fegyelemről és a pénzgazdálkodás hatékonyságáról és eredményességéről szóló. 2006. május 17-i intézményközi megállapodás[2] alkalmazandó. E javaslat így az intézményközi megállapodás 29. pontján (a pénzügyi keret kiigazítása a bővítésre való tekintettel) alapul. Az intézményközi megállapodás 29. pontja úgy rendelkezik, hogy új tagállamoknak a pénzügyi keret által érintett időszakban az Európai Unióhoz történő csatlakozása esetén az Európai Parlament és a Tanács – a Bizottság javaslatára – a csatlakozási tárgyalások kimeneteléből eredő kiadási szükségletek figyelembevétele érdekében közösen kiigazítja a pénzügyi keretet. 3. A PÉNZÜGYI KERET KIIGAZÍTÁSA A 2013. JÚLIUS 1. ÉS DECEMBER 31. KÖZÖTTI IDŐSZAKRA 3.1. Horvátország csatlakozására előirányzott összegek A pénzügyi keret javasolt kiigazítása a Horvát Köztársaság Európai Unióhoz történő csatlakozásáról szóló szerződés vonatkozó cikkein[3] és a (pénzügyi és költségvetési rendelkezésekről szóló) 33. fejezetre vonatkozó uniós közös állásponton[4] alapul. A Horvátország csatlakozásának figyelembevételéhez szükséges kötelezettségvállalási és kifizetési előirányzatokat az alábbi táblázat tartalmazza: Horvátország számára előirányzott pénzügyi csomag (uniós közös álláspont), 2013. július 1–jei csatlakozás (millió EUR, folyó árakon) || 2013 || || 1. Fenntartható növekedés || 496.8 || 1a. Versenyképesség a növekedésért és foglalkoztatásért1) || 47.4 || 1b. Kohézió a növekedésért és foglalkoztatásért || 449.4 || Ebből: strukturális alapok || 299.6 || Ebből: Kohéziós Alap || 149.8 || || || 2. A természeti erőforrások megőrzése és kezelése || 20.4 || piachoz kapcsolódó kiadások 1) || 9.0 || közvetlen kifizetések || 0 || aknamentesítéssel kapcsolatos tartalék || 0 || vidékfejlesztés || 0 || Európai Halászati Alap || 8.7 || A közös halászati politika keretében nyújtott egyéb támogatások, Life+1) || 2.7 || || || 3. Uniós polgárság, szabadság, biztonság és a jog érvényesülése || 73.3 || 3a. Szabadság, biztonság és a jog érvényesülése1) || 2.1 || Schengeni Támogatás || 40.0 || 3b. Uniós polgárság1) || 2.2 || átmeneti támogatási eszköz || 29.0 || || || 4. Az EU mint globális szereplő || 0 || || || 5. Igazgatás || 22.0 || || || 6. Ellentételezés (pénzforgalmi támogatási eszköz) || 75.0 || || || Kötelezettségvállalási előirányzatok összesen || 687.5 || Kifizetési előirányzatok összesen || 396.3 || 1) Az előre nem allokált kiadások csak szemléltető jellegűek. || 3.2. A pénzügyi keret kiigazítása a bővítésre tekintettel – kötelezettségvállalási előirányzatok A Bizottság az intézményközi megállapodás 29. pontjának megfelelően javasolja a pénzügyi keret kiigazítását a 2013. évre, teljes mértékben figyelembe véve az uniós szakpolitikákkal kapcsolatos, a csatlakozási tárgyalásokból eredő kiadási szükségleteket, amelyeknek részleteit a fenti táblázat tartalmazza. Mivel a pénzügyi keret adatait millió euróban adják meg, a kiigazítás céljából a számadatokat megfelelően kerekítették. A Bizottság – az uniós szakpolitikák irányításához kapcsolódó költségek korlátozását célzó folyamatos elkötelezettségének részeként – azt javasolja, hogy ne emeljék meg az 5. fejezet kötelezettségvállalási előirányzatainak felső korlátját. A javaslat tehát a kötelezettségvállalási előirányzatok 2013-as felső korlátjának folyó árakon 666 millió EUR-val történő megemelését tartalmazza, ennek lebontása az alábbi 3.4. pontban lévő táblázatban szerepel. 3.3. A pénzügyi keret kiigazítása a bővítésre tekintettel – kifizetési előirányzatok A Bizottság javasolja a kifizetési előirányzatok 2013-as felső korlátjának folyó árakon 374 millió EUR-val történő megemelését, hogy fedezzék az uniós szakpolitikákkal kapcsolatos, a csatlakozási tárgyalásokból eredő kiadási szükségleteket, amelyeknek részleteit a fenti táblázat tartalmazza. A Bizottság – az uniós szakpolitikák irányításához kapcsolódó költségek korlátozását célzó folyamatos elkötelezettségének részeként – azt javasolja, hogy ne vegyék figyelembe az 5. fejezethez kapcsolódó további kifizetési előirányzatokat. 3.4. A bővítéshez igazított pénzügyi keret folyó és 2004-es árakon A 2007–2013 közötti pénzügyi keret fenti változásainak összefoglalását az alábbi táblázat tartalmazza (folyó árak): A bővítéshez (EU-28) igazított, folyó árakon kifejezett pénzügyi keret az alábbiakban szerepel. Alapját a 2013-ra vonatkozó technikai kiigazítás jelenti (az intézményközi megállapodás 16. pontja). Az intézményközi megállapodást módosító hivatalos határozatnak a pénzügyi keret tekintetében az intézményközi megállapodásban rögzített alaptáblázatra kell hivatkoznia, amely 2004. évi állandó árakat tartalmaz. E célból a bővítéshez (EU-28) igazított, folyó árakon kifejezett pénzügyi keret összegeit rögzített, évi 2 %-os deflátor alkalmazásával 2004-es árakra kell konvertálni az intézményközi megállapodás 16. pontjának megfelelően. Az ebből adódó, 2004-es árakon kifejezett pénzügyi keretet csatolják az Európai Parlament és a Tanács határozatjavaslatához. A BŐVÍTÉSRE (EU-28) TEKINTETTEL KIIGAZÍTOTT, 2007–2013 KÖZÖTTI PÉNZÜGYI KERET, FOLYÓ ÁRAKON 4. ZÁRÓ MEGJEGYZÉSEK Ahhoz, hogy Horvátország Európai Unióhoz való csatlakozása 2013. július 1-jével hatályba lépjen, a csatlakozási szerződés 3. cikkének megfelelően minden aláíró állam megerősítési okmányát legkésőbb 2013. június 30-ig letétbe kell helyezni az Olasz Köztársaság kormányánál. Amennyiben az előírt időszakon belül a csatlakozási szerződés valamely aláírója – saját megerősítési eljárása alapján – elutasítja a csatlakozási szerződést vagy nem erősíti azt meg, a csatlakozási szerződés nem lép hatályba 2013. július 1-jén. Javaslat AZ EURÓPAI PARLAMENT ÉS A TANÁCS HATÁROZATA a költségvetési fegyelemről és a pénzgazdálkodás hatékonyságáról és eredményességéről szóló, 2006. május 17-i intézményközi megállapodásnak a Horvátország Európai Unióhoz való csatlakozásából eredő kiadási szükségletek figyelembevétele érdekében történő módosításáról AZ EURÓPAI PARLAMENT ÉS AZ EURÓPAI UNIÓ TANÁCSA, tekintettel az Európai Parlament, a Tanács és a Bizottság között a költségvetési fegyelemről és a pénzgazdálkodás hatékonyságáról és eredményességéről szóló, 2006. május 17-i intézményközi megállapodásra[5] és különösen annak 29. pontjára, tekintettel az Európai Bizottság javaslatára, mivel: (1) A Horvát Köztársaság Európai Unióhoz történő csatlakozásáról szóló szerződés[6] átmeneti rendelkezéseket határoz meg költségvetési kérdésekben. (2) A 2011. június 30-i csatlakozási konferencia támogatta a tárgyalások kimenetelét, amelyek meghatározták Horvátország Európai Unióhoz történő 2013. július 1-i csatlakozásából eredő kiadási szükségleteket. (3) Horvátország csatlakozása a 2007–2013 közötti pénzügyi keret következő kiigazítását teszi szükségessé: 2013-ra meg kell emelni a kötelezettségvállalási előirányzatokat az 1a. alfejezet vonatkozásában 47 millió EUR-val, az 1b. alfejezet vonatkozásában 450 millió EUR-val, a 2. fejezet vonatkozásában 21 millió EUR-val, a 3a. alfejezet vonatkozásában 42 millió EUR-val és a 3b. alfejezet vonatkozásában 31 millió EUR-val, valamint a 6. fejezeten belül folyó árakon 75 millió EUR-s ellentételezésről kell rendelkezni. (4) Horvátország csatlakozása miatt ki kell továbbá igazítani a kifizetési előirányzatok 2013-as felső korlátját, amelyet folyó árakon 374 millió EUR-val kell megemelni. (5) Horvátország csatlakozásának figyelembevétele érdekében a 2013. július 1-jétől december 31-ig tartó időszakra vonatkozóan indokolt kiigazítani az Európai Uniónak a költségvetési fegyelemről és a pénzgazdálkodás hatékonyságáról és eredményességéről szóló intézményközi megállapodásban elfogadott pénzügyi keretét. (6) A költségvetési fegyelemről és a pénzgazdálkodás hatékonyságáról és eredményességéről szóló intézményközi megállapodás I. mellékletét ezért ennek megfelelően módosítani kell[7], ELFOGADTÁK EZT A HATÁROZATOT: Egyetlen cikk A Horvátország Európai Unióhoz történő csatlakozásáról szóló szerződés 2013. július 1-jei hatálybalépésétől függően a költségvetési fegyelemről és a pénzgazdálkodás hatékonyságáról és eredményességéről szóló intézményközi megállapodás I. mellékletének helyébe e határozat melléklete lép. Kelt Brüsszelben, -án/-én. Az Európai Parlament részéről a Tanács részéről MELLÉKLET [1] COM(2010) 72 és COM(2010) 73, 2010.3.3. [2] HL C 139., 2006.6.14., 1. o. [3] Negyedik rész, III. cím, konkrétan a 29–34. cikk. [4] Konferencia az Európai Unióhoz való csatlakozásról – Horvátország, 30/11. sz. csatlakozási dokumentum (CONF-HR 17/11), 2011.6.29. [5] HL C 139., 2006.6.14., 1. o. [6] HL xxx. [7] E célból a fenti megállapodásból eredő számadatokat 2004-es árakra konvertálják.